བློ་སེང་ཉིས་སྟོང་བཅུ་གཅིག་ལོའི་ངས་རེ་བ་དང་ཡིད་ཆེས་བྱེད་སའི་འོས་ཡིན་མོད།འདས་པའི་ལོ་ངོ་བདུན་རིང་གི་ཁོའི་བྱ་བྱེད་ལས་གསུམ་ལས་ཁོས་བོད་མི་རིགས་དང་རིག་གཞུང་ལ་བཟུང་བའི་འདུ་ཤེས་ག་འདྲ་ཡིན་ལྷང་ལ་བུད་ཡོད་པས།ད་ནི་བོད་ཅེས་པའི་ཐ་སྙད་འདི་དང་འབྲེལ་བའི་ཤ་ཚ་ཏོག་ཙམ་ཡོད་མཁན་ཞིག་ཡིན་ནའང་།བློ་སེང་ཁོག་སྟོང་འདི་ཕྱི་བཙུར་ནང་བཅུན་བྱེད་རན་པ་འཕྱི་བའི་ཚད་རེད།དཔེར་ན།ཁོས་བོད་མི་རིགས་ལ་ལྷག་བསམ་ཀུན་ནས་དཀར་ཞིང་གནའ་དེང་ཤེས་ཡོན་ལ་དབང་འབྱོར་བའི་སློབ་དཔོན་ཟམ་གདོང་རིན་པོ་ཆེས་གཙོས་བོད་མིའི་སྒྲིག་འཛུགས་ནས་གཏན་ལ་ཕབ་པའི་ཤེས་ཡོན་སྲིད་བྱུས་ལོག་ལམ་དུ་ཁྲིད་པ་དང།གཞུང་ཡིག་དབྱིན་སྒྱུར་བྱས་པ།གཞུང་སྐད་དབྱིན་སྐད་དུ་བསྒྱུར་པ།བཙན་བྱོལ་སྤྱི་ཚོགས་ཕུ་དཀྲུག་མདའ་དཀྲུག་བྱས་པ་སོགས་མདོར་ན་རྒྱ་གཞུང་དང་མིང་མ་འདྲ་བ་མ་གཏོགས་བྱེད་ལས་མཐའ་དག་གཅིག་པ་རྐྱང་དུ་ངེས།བློ་སེང་གི་མི་གཤིས་ནི་སྔོན་མ་ལྡི་ལི་ཆུ་སྒང་ལ་བློ་ལོག་ནས་ཅི་བྱས་དྲ་ལམ་ཁག་མ་ཁྱབ་བཞིན་པ་ལྟར།བློ་སེང་ལ་དགོས་པ་བོད་མི་རིགས་དང་རིག་གཞུང་མ་རེད་ལ།མདོ་སྟོད་ཆོལ་ཁའང་མ་རེད།